'n Vyfde kolonne is enige groep mense wat 'n groter groep van binne ondermyn, gewoonlik ten gunste van 'n vyandelike groep of staat. Die aktiwiteite van 'n vyfde kolonne kan openlik of klandestien wees. Magte wat in die geheim gebou is, kan openlik mobiliseer om 'n eksterne aanval te help. Hierdie term word ook uitgebrei tot georganiseerde optrede deur militêre personeel. Klandestiene aktiwiteite in die vyfde kolonne kan dade van sabotasie, disinformasie of spioenasie behels wat binne verdedigingslyne uitgevoer word deur geheime simpatiseerders van 'n eksterne mag. In 1936, aan die einde van die Spaanse Burgeroorlog staan die nasionalistiese leleier, generaal Emilio Mola, buite Madrid gereed om die stad oor te neem. Toe hy gevra is watter van sy vier kolonnes eerste die stad gaan binneval antwoord hy: "Die vyfde". Hy verwys na 'n groep simpatiseerders in die stad. Hierdie konsep "vyfde kolonne" word sedertdien gebruik vir die beskrywing van 'n verraaier, iemand wat die vyand van binne help. Die term is toe wyd in Spanje gebruik.